เรื่องร้องเรียน: เรื่องพ่นควันกำจัดยุง ทางนิติหมู่บ้านได้ติดต่อไปที่เขตมีนบุรี แต่ทางเขตแจ้งมาว่าจะยังไม่ฉีดให้เนื่องจากหน้าฝน แล้วยุงมันระบาดหน้านี้ แบบนี้จะมาฉีดพ่นให้ได้ตอนไหนครับ ผมงงกับข้ออ้างนี้มาก  ในหมู่บ้านก็มีคนเป็นไข้เลือดออกไปแล้ว
การดำเนินการของเจ้าหน้าที่: เรียน ผู้แจ้ง สำหรับการฉีดพ่นหมอกควันกำจัดยุง กรณีมีผู้ป่วยไข้เลือดออก จะดำเนินการให้บริเวณโดยรอบบ้านของผู้ป่วย 100 เมตร (รัศมีที่ยุงสามารถสามารถบินออกหากิน) มิได้พ่นให้ทั้งชุมชนหรือทั้งหมู่บ้าน ส่วนกรณีจะฉีดพ่นในพื้นที่เอกชน มีค่าดำเนินการในอัตราค่าบริการ 300 ตร.ม.แรกคิด 500 บาท และถ้าพื้นที่เกิน 300 ตร.ม. จะคิดพื้นที่ส่วนเกินเพิ่ม ตร.ม. ละ 2 บาท  ทั้งนี้หากพบผู้ป่วยเป็นโรคไข้เลือดออกหรือต้องการเข้ารับบริการกรณีผู้แจ้งประสงค์จะให้ฉีดพ่นโดยชำระค่าบริการเอง สามารถติดต่อได้ที่ฝ่ายสิ่งแวดล้อมและสุขาภิบาล สำนักงานเขตมีนบุรี เบอร์ติดต่อ 02 914 5834 ในวันและเวลาราชการเพื่อนัดหมายเข้าดำเนินการฉีดพ่นหมอกควันได้ทันทีนั้นไม่ต้องรอให้หมดฤดูฝนครับ ขอบคุณครับ
ความเห็นของผู้แจ้ง: ขอบคุณมากๆครับ
พื้นที่: แขวงมีนบุรี เขตมีนบุรี กรุงเทพมหานคร